Turniškių II tvenkinys
Turniškių II tvenkinys – tvenkinys Lietuvoje, Vilniaus miesto šiaurinėje dalyje – Verkiuose. Sudarytas užtvenkus Turniškių upelį (Neries intakas) 1,1 km nuo jo žiočių. Tvenkinio ilgis iš šiaurės rytų į pietvakarius – 0,36 km, plotis – iki 0,21 km. Altitudė 99,2 m. Krantai žemi. Šiaurinė tvenkinio dalis plačiai užpelkėjusi. Tvenkinys labai užžėlęs vandens augalija. Pasroviui nutįsusi 6 mažų tvenkinukų kaskada. Tvenkinį supa Verkių miškas. Pietine pakrante nutiesta Verkių gatvė.